अखिल भारतीय सीनियर सेकेंडरी स्कूल की कंडम बस को किया इंपाउंड
हरियाणाराज्यबाल अधिकार संरक्षण आयोग की सदस्य रमनदीप कौर ने कहा कि असुरक्षित स्कूल वाहन चलाने वाले स्कूलों के खिलाफ सख्त कार्रवाई की जाएगी। सभी स्कूल प्रबंधकों को बच्चों को लाने ले जाने वाले वाहन पूरी तरह से सुरक्षित सुनिश्चित करने होंगे।
पंजाब एवं हरियाणा उच्च न्यायालय द्वारा स्कूली वाहनों के सुरक्षा से संबंधित जारी किए गए। आदेशों की अनुपालना निर्धारित माप दंडों के अनुसार की जाए। पंजाब एवं हरियाणा उच्च न्यायालय ने स्कूली बसों को सुरक्षा की दृष्टि से कुछ मापदंडों का पालन करने के आदेश दिए। सुरक्षित स्कूल वाहन पॉलिसी के तहत सभी स्कूल प्रबंधक इन दिशा-निर्देशों की पालना करने के लिए बाध्य हैं। इसी दिशा में आदेशों की पालना सुनिश्चित करने के लिए हरियाणा राज्य बाल अधिकार संरक्षण आयोग की सदस्य ने आज दौरा किया था।
रमनदीप कौर ने आज यहां पहुंचकर विभिन्न स्कूलों के वाहनों की चेकिंग की तथा इन वाहनों में सुरक्षा के लिए अपनाए गए विभिन्न मापदंडों का मौके पर निरीक्षण किया। उन्होंने जाट स्कूल, लिटल फ्लावर पब्लिक स्कूल, अखिल भारतीय सीनियर सेकेंडरी स्कूल, राधा कृष्ण पब्लिक स्कूल, ओएसडीएवी स्कूल, रामा सीनियर सेकेंडरी स्कूल तथा पवनार स्कूलों के वाहनों का अवलोकन किया। अखिल भारतीय सीनियर सेकेंडरी स्कूल की 11 वर्ष पुरानी कंडम बस को इंपाउंड करने के आदेश दिए तथा इसी प्रकार राधा कृष्ण पब्लिक स्कूल की बस की हालत खस्ता होने पर तुरंत बदलने के आदेश दिए। इसके अलावा ओएसडीएवी स्कूल रामा सीनियर सेकेंडरी स्कूल की बस में महिला एटेंडेंट होने के कारण स्कूल प्रबंधकों को भविष्य में इस तरफ गंभीरता से ध्यान देने के आदेश दिए गए।
कैथल| जांचकरते हरियाणा राज्य बाल अधिकारी संरक्षण आयोग की सदस्य रमनदीप कौर।
hin_Deva hin_Deva hin_Deva hin_Deva awa_Deva